**Nuorten SM-kilpailun 2019 erikoismääräykset**

Turun Työväen Shakkikerho (TuTS) järjestää 6.6.-9.6.2019 Nuorten SM-kilpailun 2019.

**Pelipaikka:** Vasaramäen koulu / Lehmustien yksikkö, Lehmustie 7, Turku

**Kilpailun ikäryhmät:**

* alle 20-vuotiaat (1999-2000 syntyneet),
* alle 18-vuotiaat (2001-2002 syntyneet),
* alle 16-vuotiaat (2003-2004 syntyneet),
* alle 14 vuotiaat (2005-2006 syntyneet),
* alle 12-vuotiaat (2007-2008 syntyneet),
* alle 10-vuotiaat (2009-2010 syntyneet) ja
* alle 8-vuotiaat (2011 tai myöhemmin syntyneet).

Nuoremmalla pelaajalla on mahdollisuus halutessaan pelata vanhemmassa ikäryhmässä. Järjestäjällä on oikeus yhdistää sarjoja, mikäli niiden miettimisaika on sama ja niihin osallistuu vähän pelaajia (seitsemän tai alle).

**Palkinnot:** Ryhmien kolme parasta ja kunkin sarjan kolme parasta tyttöä palkitaan SM-mitalein. Suomen Shakkiliitto päättää kansainvälisistä edustustehtävistä ikäryhmien parhaille.

**Peliaika:** Alle 12-vuotiaiden ja vanhempien ryhmissä 90min / 40 siirtoa + 30min + 30s/siirto sekä alle 8-vuotiaiden ja alle 10-vuotiaiden ryhmissä 60min + 30s/siirto.

**Aikataulu alle 12-vuotiaiden ja vanhempien ryhmissä:** Osanoton varmistus on torstaina 6.6. klo 10:30 – 11:30 ja muilta osin kilpailun aikataulu on seuraava:

* Kilpailun avaus torstaina 6.6. klo 12:00.
* 1. kierros torstaina 6.6. klo 12:15.
* 2. kierros torstaina 6.6. klo 17:15.
* 3. kierros perjantaina 7.6. klo 9:30.
* 4. kierros perjantaina 7.6. klo 15:30.
* 5. kierros lauantaina 8.6. klo 9:30.
* 6. kierros lauantaina 8.6. klo 15:30.
* 7. kierros sunnuntaina 9.6. klo 9:30.
* Palkintojenjako pelien päättymisen jälkeen.

**Aikataulu alle 8-vuotiaiden ja alle 10-vuotiaiden ryhmissä:** Osanoton varmistus on perjantaina 7.6. klo 13:30 – 14:45 ja muilta osin kilpailun aikataulu on seuraava:

* Kilpailun avaus perjantaina 7.6. klo 15:15.
* 1. kierros perjantaina 7.6. klo 15:30.
* 2. kierros perjantaina 7.6. klo 18:30.
* 3. kierros lauantaina 8.6. klo 9:30.
* 4. kierros lauantaina 8.6. klo 12:30.
* 5. kierros lauantaina 8.6. klo 15:30.
* 6. kierros sunnuntaina 9.6. klo 9:30.
* 7. kierros sunnuntaina 9.6. klo 12:30.
* Palkintojenjako pelien päättymisen jälkeen.

**Lounaat:** Torstai klo 15:30-17:00, perjantai 14:00-15:30, lauantai 14:00-15:30 ja sunnuntaina 11:00-12:30.

**Kilpailutoimikunta:** Kilpailun johtaja Kalle Niemi, päätuomari Ville Junnila, tuomari Tero Salopää, tuomari ja parienmääräjä Aleksi Olander sekä toimitsijat Kati Koota, Lari Linden, Hannu Pihlajasalo ja Jesse Stockfelt.

**SELO- ja ELO-kelpoisuus:** Turnauksen kaikki ryhmät ovat SELO-kelpoisia sekä alle 12-vuotiaiden ja vanhempien ryhmät ovat ELO-kelpoisia.

**Sääntöjen tarkennukset:**

* Sääntöjen kohdan 6.7.1 mukainen myöhästymisaika on 30 minuuttia.
* Pelien aikana pelisaliin on pääsy vain pelaajilla ja toimitsijoilla. Erityisesti pelaajien vanhemmat ja jo pelinsä lopettaneet pelaajat eivät saa olla pelisalissa.
* Kaikkien pelaajien on pidettävä pöytäkirjaa koko pelin ajan. Jos pöytäkirjan pitäminen nuorimmissa ikäryhmissä tuottaa vaikeuksia, pöytäkirjaa voidaan pitää merkitsemällä siirrot viivalla pöytäkirjaan.
* Matkapuhelimet sekä muut elektroniset laitteet ovat kiellettyjä pelitilassa. Poikkeuksena ko. laitteita voi suljettuina säilyttää pelitilassa esimerkiksi kassissa tai takin taskussa. Ensimmäisestä ko. laitteiden ääntelystä annetaan varoitus ja toisesta rikkeestä seuraa pelin häviö.
* Suomen Shakkiliiton SM-kilpailumääräysten mukaisesti kilpailussa käytetään seuraavia vertailuja:
	+ täyskierroskilpailussa: 1. keskinäiset pelit, 2. voitot keskinäisissä peleissä, 3. voitot koko turnauksessa, 4. Sonneborn-Berger, 5. tulos poistamalla heikoin pisteryhmä, sitten poistamalla seuraavaksi heikoin pisteryhmä jne, ja 6. suoritusluku turnauksessa.
	+ vajaakierroskilpailussa: 1. Buchholz, 2. Sonneborn-Berger, 3. keskinäiset pelit, 4. voitot keskinäisissä peleissä, 5. voitot koko turnauksessa, 6. kumulatiivinen vertailu ja 7. suoritusluku pelatuista peleistä.